**ELŐTERJESZTÉS**

**Körmend Város Önkormányzata Képviselő-testületének 2018. október 25-i ülésére**

**Tárgy:** INTERREG ATHU pályázat benyújtása

Tisztelt Képviselő-testület!

Az INTERREG V-A Ausztria-Magyarország Program keretében az SO32 ÖKOMOBILITÁS prioritásra lehetőség van pályázat benyújtására. A prioritás témája: fenntartható mobilitás előmozdítása helyi és regionális szinten – a kerékpár napi használatát támogató tevékenységek, melyek célja új kerékpáros infrastruktúra létrehozása vagy a meglévő infrastruktúra fejlesztése a határon átnyúló kerékpáros hálózat hiányzó elemeinek pótlása érdekében.

Körmend számára ez kitűnő lehetőség egy két végpontú kombinált kerékpáros töltőállomás kiépítésére és olyan elektromos kerékpárok beszerzésére, melyek mobiltelefonos applikációval bérelhetőek.

Projekt partnerek: Körmend Város Önkormányzata, Ökorégió Alapítvány (Dötk, Zala megye), YARDO Institut (Deutschjahndorf), valamint egy további osztrák település, mely szintén megvalósítási helyszínként szolgálna. A vezető partner meghatározása folyamatban van.

A projekt tervezett megvalósítási ideje: 36 hónap

**A projekthez kapcsolódó tervezett költségek:**

**előkészítés*:*** bruttó … Ft

**projektösszköltsége*:*** bruttó 360 000 €

**Körmendre jutó költség:** bruttó 100 000 €

**támogatásiintenzitás*:*** 85 % Európai Uniós forrás, 10% hazai forrás, 5% önerő

**önerő mértéke:** bruttó 5 000 €

**Határozati javaslat:**

Körmend Város Önkormányzata Képviselő-testülete

**1. támogatja, hogy Körmend Város Önkormányzata** Az INTERREG V-A Ausztria-Magyarország Program keretében az SO32 ÖKOMOBILITÁS prioritásra pályázatot nyújtson be.

2. a projekt előkészítéséhez szükséges bruttó 300.000 Ft-ot a 2018. évi költségvetés terhére biztosítja

3. a projekt megvalósításához szükséges **bruttó 5 000 €-t**. a 2019. évi költségevetés terhére biztosítja.

4. felhatalmazza a polgármestert, hogy a projekttel kapcsolatos dokumentumokat aláírja.

Felelős: polgármester

Határidő: pályázati beadása 2018. október 31.

Körmend, 2018. október 15.

 **Bebes István
 polgármester**